Kari Peters
De Kari Peters gebuer de 17. November 1985 zu Diddeleng, ass e lëtzebuergesche Schilaangleefer.

De Kari Peters wunnt zu Réimech a start bei internationale Kompetitiounen op der Sprint- an op der Laangdistanz. (Sprint: 1,5 km; Distanz: 10 km / 50 km)

2005 war de Kari Peters fir d'éischt Kéier bei de Juniorweltmeeschterschaften zu Rovaniemi dobäi.

An de Joren duerno gouf hien e puermol Champion vu Lëtzebuerg, an huet bei villen Europacoupë matgemaach.

Seng éischt international Optrëtter bei der Elite, hat de Peters 2007 bei der nordescher Schiweltmeeschterschaft zu Sapporo, a bei der U-23 Weltmeeschterschaft zu Tarvisio.

2014 huet hie bei den Olympesche Wanterspiller matgemaach; hie gouf den 79.

Erfolleger 
17-fache Lëtzebuerger Meeschter am Schilaanglaf
Lëtzebuerger Juniormeeschter am Triathlon

Kuckt och

Um Spaweck 
 Resultater op der Säit vun der FIS
 Eege Websäit mat sportleche Resultater

Gebuer 1985
Lëtzebuergesch Schileefer/Nordesch Schi
Lëtzebuergesch Olympioniken
Section sports d'élite de l'armée